“Gimnastika bo‘yicha respublika ixtisoslashtirilgan olimpiya zaxiralari bolalar-o‘smirlar sport maktabiga o‘quvchi-sportchilarni konkurs asosida tanlab olish va qabul qilish tartibi to‘g‘risidagi nizomni tasdiqlash haqida”gi buyruqqa o‘zgartirishlar

O‘zbekiston Respublikasi Prezidentining 2022-yil 18-fevraldagi PF-75-son “Turizm, madaniy meros va sport sohalarida davlat boshqaruvini takomillashtirishga doir tashkiliy chora-tadbirlar to‘g‘risida”gi Farmoniga muvofiq buyuraman:
 1. O‘zbekiston Respublikasi jismoniy tarbiya va sport vazirining 2019-yil 7-yanvardagi 2-mh-son “Gimnastika bo‘yicha respublika ixtisoslashtirilgan olimpiya zaxiralari bolalar-o‘smirlar sport maktabiga o‘quvchi-sportchilarni konkurs asosida tanlab olish va qabul qilish tartibi to‘g‘risidagi nizomni tasdiqlash haqida”gi buyrug‘iga (ro‘yxat raqami 3137, 2019-yil 18-fevral) (Qonun hujjatlari ma’lumotlari milliy bazasi, 18.02.2019-y., 10/19/3137/2632-son) ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. Buyruq muqaddimasidagi “2018-yil 5-martdagi PQ-3583-son “O‘zbekiston Respublikasi Jismoniy tarbiya va sport vazirligini tashkil etish to‘g‘risida”gi” degan so‘zlar “2022-yil 18-fevraldagi PQ-136-son “Sportni rivojlantirish vazirligi faoliyatini tashkil etish to‘g‘risida”gi” degan so‘zlar bilan almashtirilsin.
 2. Nizomda:
 a) muqaddima quyidagi tahrirda bayon etilsin:
 “Mazkur Nizom Gimnastika bo‘yicha respublika ixtisoslashtirilgan Olimpiya zaxiralari bolalar-o‘smirlar sport maktabiga (bundan buyon matnda gimnastika maktabi deb yuritiladi) o‘quvchi-sportchilarni konkurs asosida tanlab olish hamda qabul qilish tartibini belgilaydi.”;
 b) 5-banddagi “O‘zbekiston Respublikasi turizm va sport vazirining” degan so‘zlar “O‘zbekiston Respublikasi sportni rivojlantirish vazirining” degan so‘zlar bilan almashtirilsin;
 v) 6-banddagi “O‘zbekiston Respublikasi Turizm va sport vazirligi” degan so‘zlar “O‘zbekiston Respublikasi Sportni rivojlantirish vazirligi” degan so‘zlar bilan almashtirilsin.